Ikki dumli kometa 17-yanvar kuni Yerga maksimal darajada yaqinlashadi

Ikki dumli, 20 kilometr uzunlikdagi Katalina kometasi 17-yanvar, yakshanba kuni Yerga maksimal darajada yaqinlashadi. Sayyora va uning aholisi uchun mazkur yaqinlashuv hech qanday xavf tug‘dirmaydi. Bu haqda Ufa planetariysi vakillari ma’lum qilgan, deya xabar beradi  “TASS”.

“17-yanvar kuni Katalina Yerga maksimal darajada yaqin masofa — 110 million kilometr naridan o‘tib ketadi. Bu paytda uni Katta Ayiq yulduzlar turkumida ko‘rish mumkin. Sayyoramiz uchun bu yaqinlashuvning zarari yo‘q”, — deya ta’kidlagan planetariy mutaxassislari.
Katalinaning kelgusi “tashrifi” bir necha ming yildan so‘ng bo‘lishi aytilmoqda.